Remi Claeys

Remi Claeys is een fabrieke die in Lichtervelde ligt, ze moakn doa twuk van aluminiumne profieln. Ze zyn marktleider in de productie va ôogfrequent gelaste buuzn.

Geschiedenisse
1949 - Remi Claeys loat een fabriek voo stoaln buuzn bouwn in Lichtervelde.
1953 - De zoakn goan goed, en der komt een nieuwe linne by.
1957 - Remi Claeys begunt me aluminium als groundstoffe, in 1972 kwaam ter een koudwalserie voo dunne aluminiumploatn. Het grôte vôordêel va alumninum es dat et em gedroagt gelyk metoal, moar dat et vrêe lichte es.
 In 1975 ein ze under ofdêelienge 'stoalne buuzn' verkocht en vanof ton deen ze ollêene moa aluminium
 Ip het moment ein ze 3 productieofdêeliengn: êen in Lichtervelde, êen in Duutsland (Remscheid) en êen in Amerika.

Productn
Remi Claeys makt de groundstoffn: aluminiumne buuzn, die gebruukt weirdn voo ollerlie eindproduktn, gelyk lêern, stygers, tuunmeubels, velokoaders, skistokkn, rolgordynn...

Externe koppelienge
Officieeln website

Categorie:Metoal
Categorie:West-Vlams bedryf
Categorie:Lichtervelde